**Morvay Judit (1923–2002) hagyatéka  
a BTK NTI Adattárában**

Az anyagot rendezte és a jegyzékeket készítette: Svégel Fanni, 2023.

**MTA NTI VII. Kutatói anyagok, hagyatékok**

**VII. 4.** Morvay Judit hagyatéka

**VII. 4. a** személyes dokumentumok

**VII. 4. b1** levelezés

**VII. 4. b2** gyászjelentések, meghívók

**VII. 4. c.** szakmai munkásságának dokumentumai

**VII. 4. e F** fotók

Morvay Judit (Budapest, 1923 – Szentendre, 2002) a huszadik század egyik kiemelkedő néprajzkutatójaként főleg a népi táplálkozás, népi építészet és a társadalomnéprajz területeivel foglalkozott. 1949-től a Néprajzi Múzeum munkatársa volt, ahol a Táplálkozásgyűjteményt kezelte, majd 1972-től az MTA Néprajzi Kutató Csoport tudományos munkatársaként dolgozott. Hagyatékát lányai, Szolnoki Katalin és Szolnoki Anna ajándékozták az Adattárnak 2021-ben.

Az irategység körülbelül 0,5 folyóméter terjedelmű, és három nagyobb egységből áll Az első nagyobb egységet személyes dokumentumai alkotják, amelyek között a Morvay család és Morvay Judit első férje, Szolnoky Lajos családjának iratai is megtalálhatók. A második egység Morvay levelezése, valamint a neki küldött és általa megőrzött meghívók, gyászjelentések és részvétnyilvánítások gyűjteménye, amely a levelezéshez hasonlóan alkalmas szakmai-baráti kapcsolathálójának feltárására. Ehhez kapcsolódik névjegyeket tartalmazó füzete és a szakmai elérhetőségeket tartalmazó listái is. A Morvay-hagyaték harmadik nagyobb egységét tágan értelmezett szakmai munkásságának dokumentumai alkotják. Ezek között megtalálhatók lektori jelentései, vázlatai, a komaság vizsgálatának kérdőívei, a Skanzen Felső-Tiszavidék tájegység részdokumentációja és szatmári vizsgálatainak egy része. Az irategyütteshez egy fiatalkori és családi fotókat tartalmazó album digitalizált másolata (52 db fotó), és különálló papírképek (144 db) is tartoznak (ehhez lásd az alábbi segédletet).

A hagyatékhoz szorosan kapcsolódik a Diószegi Vilmos hagyatékában (MTA NTI VII. 3.) található kettejük közötti levelezés (220 db). Az NTI Adattárában található hagyatékon kívül Morvay Judithoz köthető iratanyagok találhatók még korábbi munkahelyein, a Néprajzi Múzeum Etnológiai Adattárában, főként népi táplálkozás és népi építészet témában végzett gyűjtéseinek dokumentumai, illetve a Szabadtéri Néprajzi Múzeumban, ahol a Felső-Tiszavidék tájegység dokumentációját és egyéb, népi építészettel kapcsolatos anyagait őrzik.

**Raktárjegyzék**

1. doboz MTA NTI VII. 4. a. 1–30. személyes dokumentumok

b1. levelezés [név szerint rendezve, 63 tétel]

b2. 64–147. gyászjelentések, meghívók

2. doboz MTA NTI VII. 4. c. 1–85. szakmai anyag

e. fotók F1 – F144.

[digitális tárló] MTA NTI VII. 4 e. fotóalbum Fa1 – Fa52.

**Segédlet a Morvay Judit hagyatékában lévő képekhez**

A hagyatékban őrzött képekből egyelőre nem készült részletes jegyzék. Az anyagban a következő csoportok különíthetők el:

Fa1 – Fa52 Egy családi fotóalbumról készített digitális másolatok (főként: Morvay-családról, Morvay Judit gyermek- és ifjúkora, barátnői)

F1 – F27 Szolnoky-Morvay család képei; épületek (papírképek)

F28 – F60 Népi építészeti dokumentáció

F61 – F123 Szakmai- és gyűjtőutak képei, kollégákkal, adatközlőkkel közös fotók

F124 – F144 Morvay Juditról készült porték, családi képek, háziállatokat ábrázoló fotók